Generalforsamling 505-jolle klubben, 28/11-12

Referant og ordstyrer: Mark

1. Formandens beretning:

Aktiviteter: generelt et godt aktivitetsniveau, men ærgerligt at det kiksede med DM. Der har været dansk deltagelse ved alle store stævner, og vi kan bryste os af 1. og 2. pladsen ved VM.

Dermed er konklusionen at vi er godt med mht deltagelse i stævner i udlandet.

Lånejollen: 10 henvendelser vedr. denne.

EM i Medemblick i Holland – ikke så langt at køre, så vi opfordres til at overveje at stille op.

2. Kasserens beretning:

I 2012 har der været 25 betalende medlemmer = en fremgang på 3.

Der har været udgifter til bådmessen i Bella, Mortens begravelse, nordiske mesterskaber (pokal) og gebyr til den internationale 505-forening.

Kassebeholdningen pr. 27/11-12: DKK 23.672,78

Det blev vedtaget at vi bibeholder kontingentet som hidtil. Anders sender en reminder ud i begyndelsen af ’13 omkring indbetaling af kontingent.

3. Valg til bestyrelsen:

Formand: Jan Saugmann genvalgt.

PR: Jonas genvalgt, assisteres af Anna

Kapsejladsudvalg: Hans Genefke

4. DM:

10+11 aug.’13: vi forventer svenske og tyske både, da det ligger lige op til NM.

Problemet er kravet om deltagelse af 10 danske både, men det bør vi kunne stille.

5. Drøftelse af stævner og rangliste stævner:

Vi håber på fælles opbakning til deltagelse i Zhick-cup\*, Yes, Kieler Woche\*, DM-Vallensbæk\*, Aarhus festuge og Harboe\*.

De \*markerede blev besluttet som rangliste stævner.

6. Træningslejr til foråret.

Det blev foreslået at denne finder sted efter påske i Kerteminde. Hans finder ud af noget, og Jan hører Peter Hansen om han kan komme og træne, alternativt var der et forslag omkring Peter Hansen skulle komme og give fif efter sejladserne ved DM.

7. Behandling af ansøgninger til klubjollen.

Ansøgerne fra Aalborg fik klubjollen.